Λαρέδο

* Αυτό το λήμμα αναφέρεται στην πόλη της Ισπανίας. Για την πόλη του Τέξας, δείτε Λαρέντο. Για την πόλη του Μεξικού, δείτε Νουέβο Λαρέδο.

Το Λαρέδο () είναι μικρή πόλη και λιμάνι της βόρειας Ισπανίας στην Κανταβρία. Το 2018 είχε πληθυσμό 11.148 κατοίκους. Εκτός από την πόλη, ο Δήμος του Λαρέδο περιλαμβάνει τα χωριά Λα Αρενόζα, Ελ Καγιέχο, Λας Κάρκομπας, Λας Κασίγιας, Λα Πεσκουέρα, Ταρουέζα και Βιγιάντε (Villante). Εκτός από τα δύο τελευταία, όλα τα άλλα χωριά έχουν οικιστικώς ενωθεί με την πόλη, σχηματίζοντας το πολεοδομικό της συγκρότημα. Ευρισκόμενο ανάμεσα στις πόλεις Σανταντέρ και Μπιλμπάο, το Λαρέδο είναι γνωστό στην Ισπανία για τη «La Salvé», τη μήκους 5 χιλιομέτρων αμμώδη παραλία που κατά την πλημμυρίδα (άνω φάση της παλίρροιας) φθάνει και τα 7 χιλιόμετρα. Το ιστορικό κέντρο της πόλεως είναι επίσης σημαντικό, καθώς χρονολογείται από τη Ρωμαϊκή εποχή.

Κάθε τελευταία Παρασκευή του Αυγούστου, διεξάγεται η ιδιαιτέρως γνωστή batalla de flores (= «μάχη των λουλουδιών»), κατά την οποία μεγάλες κινητές εξέδρες καλυμμένες εντελώς με άνθη και πέταλα παρελαύνουν στις κεντρικές οδούς. Στο Λαρέδο (όπως και σε πολλές άλλες πόλεις της Ισπανίας) υπάρχει επίσης η παράδοση μια ομάδα ανδρών να παρελαύνει με μια γιγαντιαία σαρδέλα μέσα από την πόλη την τελευταία ημέρα του Καρναβαλιού. Στο τέλος της παρελάσεως γίνεται η λεγόμενη «ταφή της σαρδέλας» (Entierro de la Sardina) και η σαρδέλα καίγεται στην παραλία μετά από μια επίδειξη πυροτεχνημάτων.El Diario; Último adiós a la sardina en Laredo

Παραπομπές

Κατηγορία:Πόλεις της Ισπανίας